stanford-oval/wikipedia huggingface dataset:
Korjakian autonominen piirikunta
Historia

Korjakkien kansallinen piirikunta perustettiin Neuvostoliitossa 1930 ja sen nimi muutettiin autonomiseksi piirikunnaksi 1977. Se kuului osana Kamtšatkan alueeseen, mutta Neuvostoliiton hajoamisen jälkeen siitä tuli myös Venäjän federaation subjekti, jollainen myös Kamtšatkan alue oli.
23. lokakuuta 2005 pidetyssä kansanäänestyksessä hyväksyttiin Kamtšatkan alueen ja Korjakian yhdistäminen Kamtšatkan aluepiiriksi. Yhdistyminen tapahtui 1. heinäkuuta 2007.
Marraskuussa 2008 hyväksytyn Kamtšatkan aluepiirin peruskirjan mukaan Korjakian piirikunta on aluepiiriin kuuluva erityisaseman omaava hallintoalue. Sen rajat ja hallinnollinen keskus säilyvät entisinä. Piirikunnan sosioekonomista ja kansallista kulttuurikehitystä ohjaa Palanassa toimiva Kamtšatkan aluepiirin Korjakian piirikunnan asian ministeriö.
Kamtšatkan aluepiirin perustamisen jälkeen Palana on erotettu Tigilin piiristä erilliseksi kaupunkipiirikunnakseen.
Väestö

Korjakian asukasluku vuonna 2003 oli 27 882. Vuonna 1989 väestöstä oli venäläisiä 62,0 %, pohjoisia alkuperäiskansoja 25,0 % (korjakkeja 16,4 %, tšuktšeja 3,6 %, itelmeenejä 3,0 %, evenejä 1,8 %), ukrainalaisia 7,2 %, tataareja 1,2 %, valkovenäläisiä 1,0 % ja muita 3,5 %.
Vuonna 2002 väestöstä oli venäläisiä 50,5 %, korjakkeja 26,6 %, tšuktšeja 5,6 %, itelmeenejä 4,7 %, ukrainalaisia 4,08 %, evenejä 2,9 %, tataareja 0,86 %, valkovenäläisiä 0,56 % ja muita 4,2 %. Kuten suuressa osassa Siperiaa, on Korjakiankin slaaviväestö vähentynyt poismuuton ja heikon syntyvyyden seurauksena.
Talous

Elintarviketeollisuutta ja ruskohiilen tuotantoa. Maataloudessa keskitytty kalastukseen, poronhoitoon sekä turkiseläinten tarhaukseen ja –metsästykseen.
Hallinto

Korjakian hallinnollinen keskus oli Palanan kaupunkityyppinen taajama. Korjakia oli jaettu neljään piiriin, joissa on viisi taajamaa.
Hallinto > Piirit

Karagan piiri (Карагинский)
Oljutorin piiri (Олюторский)
Penžinan piiri (Пенжинский)
Tigilin piiri (Тигильский)
Aiheesta muualla

Wikimedia Commonsissa on kuvia tai muita tiedostoja aiheesta .
Korjakian piirikunnan asian ministeriö (Arkistoitu – Internet Archive) (venäjäksi)
Sherwan Haji

| Sherwan Haji |
| --- | --- |
 Sherwan Haji Berliinin elokuvajuhlilla vuonna 2017.
Henkilötiedot
Syntynyt: 18. maaliskuuta 1985 (ikä 39) Syyria
Ammatti:  näyttelijä
Näyttelijä
Merkittävät roolit:  Toivon tuolla puolen (2017)
Aiheesta muualla
IMDb 
Elonet
Sherwan Haji (s. 18. maaliskuuta 1985) on Syyriasta Suomeen vuonna 2010 muuttanut näyttelijä. Haji valmistui Damaskoksen Higher Institute of Dramatic Artsista vuonna 2008 ja näytteli useissa televisiosarjoissa Syyriassa. Hän jatkoi opintojaan Cambridge School of Art – Anglia Ruskin Universityssa vuonna 2015 ja valmistui sieltä taiteiden maisteriksi vuonna 2016. Näyttelemisen lisäksi Haji on käsikirjoittanut ja ohjannut useita lyhytelokuvia ja videoinstallaatioita, vuodesta 2012 Lion's Line -tuotantoyhtiölleen.
Rooli Aki Kaurismäen Toivon tuolla puolen -elokuvassa oli Hajille ensimmäinen pitkän elokuvan pääosa. Elokuvan ääniraidalla kuullaan myös Hajin saz-soittimella esittämää musiikkia.
Filmografia > Elokuvat

| Vuosi | Elokuva / Tv-elokuva | Rooli |
| --- | --- | --- |
| 2017 | Toivon tuolla puolen | Khaled |
| 2022 | Salaliitto Kairossa | Soliman |
| 2023 | Kuolleet lehdet | Parakin asukas |
Filmografia > Televisiosarjat

| Vuosi | Elokuva / Tv-elokuva | Rooli |
| --- | --- | --- |
| 2018 | Bullets | Sayid |
| 2019 | Roba | Sami Yaasin |
| 2020 | Syke | Tarek Midamesek |
| 2020 | Black Hearts | Salar |
Palkinnot ja tunnustukset

Best Actor, Audi Dublin International Film Festival 2017
Aiheesta muualla

Kuvia tai muita tiedostoja aiheesta Sherwan Haji Wikimedia Commonsissa
Sherwan Haji Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Henkilöt:  Deutsche Synchronkartei  DDB 
Muut:  IdRef
Abū Ḥanīfa

Abū Ḥanīfan moskeija Bagdadissa.
Abu Hanifan-Nu'man ibn Thabit ibn Zoot (arab. ابو حنيفة النعمان بن ثابت بن زوطا‎, ʾAbū Ḥanīfa an-Nuʿmān ibn Ṯābit ibn Zūṭā; 699–767 / Hidžri: 80–148 Bagdad) oli imaami ja uskonoppinut, joka perusti yhden neljästä sunnimuslimeiden lakikoulukunnista, Hanafi-koulukunnan.
Elämä

Perimätiedon mukaan Abū Ḥanīfa syntyi Irakin Kufassa vuonna 699. Hän kuului siten Tabi‘un-sukupolveen, eli henkilöihin, jotka olivat profeetta Muhammedin seuralaisten oppilaita. Paitsi pyhän lain huippuasiantuntijana hänet tunnettiin myös hurskaudesta ja asketismista. Hänellä oli useita vaatekauppoja, joita hän kiersi valvomassa. Varallisuuttaan hän käytti avustamalla rahallisesti opiskelijoitaan ja pyhän lain muita tutkijoita. Nämä ymmärsivät Abu Hanifan anteliaisuuden merkityksen itselleen vasta, kun tämä kuoli.
Abu Hanifa ei käyttänyt öitään nukkumiseen. Jotkut antoivat hänelle lempinimen ”Tappi”, koska hän tapitti rukouksessa pitkin yötä usein lausuen läpi koko Koraanin näissä yörukouksissa. Paikassa, jossa hän kuoli, hänen laskettiin resitoineen Koraanin läpi seitsemän tuhatta kertaa. Hän ei koskaan istunut sellaisen talon varjossa, jonka omistajalle hän oli lainannut rahaa, sillä hän sanoi: ”Jokainen laina, josta antajalle jotain hyötyä, on koronkiskontaa”. Abu Hanifa kuoli Bagdadissa 70 vuoden iässä vuonna 767.
Lainopillinen työ

Abu Hanifa edisti islamilaisen lain teoreettista systematisointia saaden aikaan huomattavaa kehitystä teknisessä lakiajattelussa. Abu Hanifa muun muassa täsmensi analogisen päättelyn (qiyas) ehtoja. Imaami Shafi'illa oli tapana sanoa: ”Oikeustieteessä olemme kaikki Abu Hanifan lapsia”.
Olen suomalainen (elokuva)

| Olen suomalainen |
| --- | --- |

Ohjaaja:  Aleksi Mäkelä
Käsikirjoittaja:   Marko Leino  Tomi Tuikkala 
Tuottaja:   Jukka Helle  Markus Selin 
Säveltäjä:   Lasse Sakara  Kalle Chydenius 
Kuvaaja:  Pini Hellstedt
Leikkaaja:  Kimmo Taavila
Lavastaja:  Pirjo Rossi
Pääosat:   Matti Ristinen  Tiina Lymi  Tatu Sinisalo  Talvikki Eerola 
Valmistustiedot
Valmistusmaa:  Suomi
Tuotantoyhtiö:   Solar Films  Nummela Filmi 
Levittäjä:  Nordisk Film
Ensi-ilta:   2019-09-1313. syyskuuta 2019  
Kesto:  113 minuuttia
Alkuperäiskieli:  suomi
Budjetti:  1 528 000 euroa
Katsojat:  174 595
Aiheesta muualla
IMDb 
Elonet
Infobox OKNimi-testi OK: 
Olen suomalainen on vuonna 2019 ensi-iltansa saanut suomalainen elämäkertaelokuva, jonka on ohjannut Aleksi Mäkelä. Elokuva kertoo suomalaislaulaja Kari Tapion elämästä. Kari Tapiota esittää Matti Ristinen ja tämän vaimoa Pia Viheriävaaraa Tiina Lymi. Paria nuorina esittävät Tatu Sinisalo ja Talvikki Eerola.
Alun perin idea elokuvasta lähti Kari Tapion vuonna 2015 kuolleelta vaimolta Pia Viheriävaaralta. Elokuva on tehty yhteistyössä Kari Tapion poikien Joona, Jani ja Jiri Jalkasen kanssa. Elokuva kuvattiin kahdessa osassa, maaliskuussa 2018 ja elo–syyskuussa 2018. Elokuvan budjetti oli 1 528 000 euroa, josta Suomen elokuvasäätiön osuus oli 750 000 euroa.
Olen suomalainen sai ensi-iltansa 13. syyskuuta 2019. Elokuva oli toiseksi katsotuin suomalainen elokuva vuonna 2019 Suomessa; se keräsi elokuvateattereissa 174 595 katsojaa. Elokuva sai ensiesityksensä televisiossa MTV3-kanavalla 5. joulukuuta 2021.
Näyttelijät

| 0 | 1 | 2 |
| --- | --- | --- |
|  Matti Ristinen  | … |  Kari Tapio   |
|  Tiina Lymi  | … |  Pia Viheriävaara   |
|  Tatu Sinisalo  | … |  Kari Tapio nuorena   |
|  Talvikki Eerola  | … |  Pia Viheriävaara nuorena   |
|  Iikka Forss  | … |  Danny   |
|  Ilkka Heiskanen  | … |  Ilkka Vainio   |
|  Aake Kalliala  | … |  Toivo Kärki   |
|  Joni Leponiemi  | … |  Reijo Taipale   |
|  Mikko Töyssy  | … |  Fredi   |
|  Mikko Kouki  | … |  Veikko Samuli   |
|  Joanna Haartti  | … |  Chrisse Johansson   |
|  Pekka Huotari  | … |  Mosse Vikstedt   |
|  Heikki Silvennoinen  | … |  Harry Orvomaa   |
|  Janne Raudaskoski  | … |  Tapio Rautavaara   |
|  Santeri Kinnunen  | … |  Eino Viheriävaara   |
|  Marjo Kivi  | … |  Tyyne   |
|  Kerli Kyllönen  | … |  Nuoren Pian ystävä   |
|  Jussi Lampi  | … |  Järveläinen   |
|  Sakari Kuosmanen  | … |  roudari Pussinen   |
|  Eeva Litmanen  | … |  taksikuski   |
|  Elsa Saisio  | … |  toimittaja   |
|  Jaana Saarinen  | … |  Elli Jalkanen   |
|  Raimo Grönberg  | … |  Jaakko Jalkanen   |
Arvosteluja

Episodi:
Film-O-Holic.com:
Helsingin Sanomat:
Hufvudstadsbladet:
Hämeen Sanomat:
Iltalehti:
Kouvolan Sanomat:
Me Naiset:
Savon Sanomat:
Smack the Jack:
Turun Sanomat:
Harovsk

| Harovsk Харовск |
| --- | --- |

 Harovsk
 Koordinaatit: 59°57′N, 40°12′E 
Valtio:  Venäjä
Subjekti:  Vologdan alue
Piiri:  Harovskin piiri
Väkiluku (2023):  8 361
Infobox OKVirheellinen NIMI-arvo: 
Harovsk (ven. Ха́ровск) on kaupunki Vologdan alueella Venäjällä. Se sijaitsee Harovskin harjanteella Kubenajoen rannalla 89 kilometriä Vologdasta pohjoiseen. Kaupunki on Harovskin piirin keskus. Sen kautta kulkee Vologdan ja Arkangelin välinen rautatie (Harovskajan asema). Asukkaita on 8 361 henkeä (vuonna 2023).
Paikkakunta on saanut alkunsa vuonna 1903 perustetusta lasitehtaan asuintaajamasta. Vuonna 1919 rakennettiin saha ja 1930-luvulla syntyi elintarviketeollisuutta. Vuonna 1954 Harovskista tuli kaupunki. Nykyään siellä on puunjalostus- ja elintarviketeollisuutta.
Aiheesta muualla

Epävirallinen kaupunkisivusto (Arkistoitu – Internet Archive) (venäjäksi)
Harzin kansallispuisto

Kansallispuistoa kuvattuna vuonna 2017
| --- | --- |
Sijainti:   Saksi-Anhalt, Ala-Saksi
Pinta-ala:  247 km²
| --- | --- |
Tyyppi:  Saksan kansallispuisto 
Perustettu:  2006
muokkaa - muokkaa wikitekstiä - muokkaa Wikidataa
Harzin kansallispuisto on vuonna 2006 perustettu Saksi-Anhaltissa ja Ala-Saksissa Saksassa sijaitseva kansallispuisto. Sen kokonaispinta-ala on 247 neliökilometriä, ja sen korkein kohta on 1 141 metrissä Brocken-vuorella.
Harzin kansallispuisto ulottuu matalasta vuoristosta lähellä Herzbergiä Etelä-Harzissa Brockenin pohjoisrinteille Bad Harzburgin ja Ilsenburgin lähistöllä. Alueella on monipuolinen ekologinen järjestelmä, vaihtelevat korkeudet ja kallioiset rinteet. Puisto on lähes asumatonta ja lähes kaikki sen maa-alueet ovat metsän peitossa. Tieteellinen tutkimus on tunnistanut luonnontilaista lähellä olevia elinympäristöjä, kuten metsäisiä alueita ja kallioisia biotooppeja. Puiston tulevaisuuden tavoitteisiin kuuluu ympäristökasvatuksen edistäminen.
Harzin kansallispuistossa virtaa useita jokia, kuten Ecker, Oder, Ilse ja Bode. Lisäksi siellä sijaitsee kaksi merkittävää vesistöä, Oderteich ja Edersee. Viimeksi mainittu on Eckertalsperren padon luoma tekojärvi, joka kattaa 11,8 neliökilometrin alueen.
Käännös suomeksi
Nas

| Nas |
| --- | --- |
 Nas esiintymässä vuonna 2022.
Henkilötiedot
Syntynyt: 14. syyskuuta 1973 (ikä 51) Brooklyn, New York, New York, Yhdysvallat
Ammatti:  Rap-artisti, sanoittaja, tuottaja, näyttelijä, runoilija
Muusikko
Taiteilijanimi:  Nasty Nas, Nas Escobar
Laulukielet:  englanti
Tyylilajit:  Rap, East Coast hip hop, Hardcore hip hop, Mafioso rap
Soittimet:  sampleri, koskettimet
Yhtyeet:  The Firm
Levy-yhtiöt:  Columbia, The Jones Experience, Def Jam, Mass Appeal Records
 Nimikirjoitus
Aiheesta muualla
www.nasirjones.com ja www.nasirjones.com
  [ Muokkaa Wikidatassa ] [ ohje ]  
Nas (oikealta nimeltään Nasir Bin Olu Dara Jones, s. 14. syyskuuta 1973 Brooklyn, New York, New York) on yhdysvaltalainen rap-artisti. Hän on julkaissut uransa aikana yli kymmenen sooloalbumia, joista ensimmäinen, klassikkona pidetty Illmatic, julkaistiin vuonna 1994. Hänet palkittiin Grammy-palkinnolla vuoden 2020 albumistaan King’s Disease.
Varhainen elämä

Jones syntyi afroamerikkalaiseen perheeseen Brooklynissa New Yorkissa vuonna 1973. Noin kolmevuotiaana hän muutti perheensä kanssa Queensin piirikuntaan Queensbridgen asuntoalueelle. Hänen isänsä on jazz-muusikko, trumpetisti Olu Dara. Hänellä on nuorempi veli Jabari "Jungle", joka on myös tehnyt uraa rap-artistina. Jonesin vanhemmat erosivat vuonna 1985.
Jones alkoi kirjoittamaan rap-lyriikoita jo lapsena. Hän keskeytti opintonsa high schoolissa mutta luki ahkerasti omatoimisesti. Crack-epidemian aikaisessa Queensbridgessä oli paljon rikollisuutta, mikä on heijastunut Jonesin sanoituksissa.
Ura > Muu ura

Nas on esiintynyt myös elokuvissa, ja hänen tunnetuin näyttelijänroolinsa lienee vuoden 1998 elokuvassa Belly. Vuonna 2014 julkaistiin dokumenttielokuva Nas: Time Is Illmatic, joka kertoo Nasin uran alkuvaiheista.
Vaikutteet

Varhaisimmiksi musiikillisiksi vaikuttajikseen Nas on nimennyt Rick Jamesin, The Jackson 5:n ja James Brownin. Häneen vaikuttaneita hip hop-artisteja ovat muun muassa Public Enemy, Eric B & Rakim, Boogie Down Productions ja LL Cool J.
Henkilökohtainen elämä

Nas on näyttelijä Yara Shahidin serkku. Nasilla on tytär, joka syntyi vuonna 1994, ja poika, joka syntyi vuonna 2009.
Nas oli naimisissa R&B-laulaja Kelisin kanssa vuodesta 2005 vuoteen 2010. Vuonna 2018 Kelis syytti Nasin pahoinpidelleen häntä heidän suhteensa aikana, minkä tämä kiisti.
Esiintymiset Suomessa

Nas saapui ensimmäiselle Suomen-keikalleen Helsingin Kaapelitehtaalle 4. kesäkuuta 2007. Toisen kerran Nas esiintyi Suomessa 5. marraskuuta 2008 osana Rock the Bells -kiertuetta. Nas konsertoi kolmannen kerran Suomessa 22. maaliskuuta 2011. Konsertti järjestettiin Helsingin The Circus -klubilla. Neljännen kerran Nas esiintyi Suomessa 19. elokuuta 2016 Blockfesteilla Tampereella. Viidennen kerran Nas esiintyi Suomessa 22. lokakuuta 2024 kulttuuritalolla, osana Illmatic 30 Year Anniversary Tour-kiertuetta.
Diskografia > Albumit

Illmatic (1994)
It Was Written (1996)
I Am... (1999)
Nastradamus (1999)
Stillmatic (2001)
God's Son (2002)
Street's Disciple (2004)
Hip Hop Is Dead (2006)
Untitled (2008)
Life Is Good  (2012)
Nasir  (2018)
King’s Disease (2020)
King’s Disease II (2021)
Magic (2021)
King's Disease III (2022)
Magic 2 (2023)
Magic 3 (2023)
Diskografia > Albumit > Muut albumit

The Album yhdessä The Firmin kanssa (1997)
QB's Finest (2000)
From Illmatic to Stillmatic: The Remixes (2002)
The Lost Tapes (2003)
Greatest Hits (2007)
Distant Relatives yhdessä Damian Marleyn kanssa (2010)
The Lost Tapes II (2019)
Diskografia > DVD:t

Made You Look: God's Son Live - 2003
Video Anthology Vol. 1 - 2004
Filmografia

Belly (1998)
In Too Deep (1999)
Ticker (2001)
Sacred is the Flesh (2001)
Black Nativity (2013)
Nas: Time Is Illmatic (2014)
Popstar: Never Stop Never Stopping (2016)
Monster (2018)
Aiheesta muualla

Wikimedia Commonsissa on kuvia tai muita tiedostoja aiheesta .
Nasin kotisivut
| n k Nas |
| --- | --- |
Studioalbumit:  Illmatic  It Was Written  I Am...  Nastradamus  Stillmatic  God's Son  Street's Disciple  Hip Hop Is Dead  Untitled  Life Is Good  Nasir  King’s Disease  King’s Disease II  Magic  King's Disease III  Magic 2 
Kokoelmat:  The Lost Tapes  Greatest Hits  The Lost Tapes II 
Muuta:  diskografia 
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Alankomaat 
Taiteenala:  Grammy Awards  MusicBrainz 
Henkilöt:  Deutsche Biographie  Elonet 
Muut:  IdRef 
Nas varttui Queensbridgen asuinalueella.
Nas vuonna 1998.
Jami` at-Tirmidhi

Jami` at-Tirmidhi on hadith-kokoelma, jonka on koonnut imaami Abu `Isa Muhammad at-Tirmidhi (824–892). Hänen teoksensa on yksi hadith-perinteen kuudesta kanonisesta kokoelmasta (Kutub al-Sittah), jotka sisältävät tiedon profeetta Muhammedin sunnasta. Teos sisältää noin 4 400 hadithia kaksoiskappaleineen ja jakautuu 46 kirjaan. Se on käännetty myös englanniksi.
Chilen ralli 2023

|  Chilen ralli 2023 |
| --- | --- |
 11. osakilpailu 13 osakilpailusta kaudella 2023. 
Ajankohta:  28. syyskuuta–1. lokakuuta 2023
Pituus:  16 erikoiskoetta, 321,06 km

Yleiskilpailu
Palkintokoroke
Voittaja:   Ott Tänak    Martin Järveoja  (M-Sport Ford WRT)
Toinen:   Thierry Neuville    Martijn Wydaeghe  (Hyundai Shell Mobis WRT)
Kolmas:   Elfyn Evans    Scott Martin  (Toyota Gazoo Racing WRT)
WRC2
Palkintokoroke
Voittaja:   Oliver Solberg    Elliott Edmondson  (yksityistalli)
WRC3
Palkintokoroke
Voittaja:   Eduardo Castro    Fernando Mussano
Chilen ralli 2023 oli rallin maailmanmestaruussarjan kilpailu kaudella 2023. Kilpailu ajettiin 28. syyskuuta–1. lokakuuta 2023. Kilpailun keskuspaikka oli Concepciónissa.
Kilpailu oli kauden yhdestoista.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 3 |  Teemu Suninen |  Mikko Markkula |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 7 |  Pierre-Louis Loubet |  Nicolas Gilsoul |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 13 |  Grégoire Munster |  Louis Louka |  M-Sport Ford WRT | Ford Puma Rally1 | kuljettaja, kartanlukija |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 28 |  Alberto Heller |  Luis Allende |  M-Sport Ford WRT | Ford Puma Rally1 | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui 55 autokuntaa. Kilpailuun ilmoittautui kymmenen Rally1-autoa. Lisäksi mukana oli Rally2- ja Rally3-autoja, jotka ajoivat WRC2 ja WRC3-sarjoissa. Lisäksi mukana oli Rally4- ja Rally5-autoja.
Tapahtumia

Esapekka Lappi kaatoi auton ensimmäisellä erikoiskokeella. Emil Lindholmin auton tukivarsi rikkoutui ensimmäisellä erikoiskokeella. Pierre-Louis Loubet ajoi ulos kolmannella erikoiskokeella.
Erikoiskokeella 9 Toyotan autot menettivät paljon aikaa rengasvalintojen vuoksi. Toyotan tallin Tom Fowlerin mukaan valinta tehtiin saatavilla olevista tiedoista tehtyjen laskelmien perusteella, mutta käytetyt tiedot eivät olleet kohdallaan. Laskelmat suorituskyvystä ja renkaiden kulumisesta tehdään aikaisempien kilpailujen perusteella. Lopullisen valinnan tekee kuljettaja tallin suosituksen perusteella. Emil Lindholm ajoi ulos erikoiskokeella 14. Teemu Suninen joutui keskeyttämään ulosajoon toiselta sijalta toiseksi viimeisellä erikoiskokeella. Kilpailun voitti kaksikko Ott Tänak ja Martin Järveoja. Toyota Gazoo Racing varmisti valmistajien mestaruuden.
WRC2-sarjan kilpailun voitti Oliver Solberg ennen toiseksi sijoittunutta Gus Greensmithiä ja kolmanneksi sijoittunutta Sami Pajaria.
WRC3-sarjassa Diego Dominguezin autosta rikkoutui tukivarsi, jota korjatessa meni aikaa eikä hän voinut enää voittaa kilpailua, jonka hän olisi tarvinnut noustakseen tasapisteisiin sarjan johdossa. WRC3-sarjan mestaruuden voitti tämän johdosta Roope Korhonen. Dominguez oli sunnuntaina yli kolmen minuutin johdossa ennen perulaista Eduardo Castroa kun auton ohjaus hajosi.
Erikoiskokeet

Kilpailuun kuuluu 16 erikoiskoetta, joiden pituus on 321,06 kilometriä. Siirtymiä on yhteensä 912,03 kilometriä ja rallin kokonaispituus on 1 233,09 kilometriä.
Kilpailun aikataulu ja erikoiskokeet:
| Päivä | Aika | Nro | Nimi | Pituus | Kuljettaja | Kartanlukija | Auto | Aika | Johtopaikka |
| --- | --- | --- | --- | --- | --- | --- | --- | --- | --- |
| 28. syyskuuta | 8:01 | — | Shakedown Bio Bio | 5,75 km |  Elfyn Evans |  Scott Martin | Toyota GR Yaris Rally1 | 3.59,6 | — |
| 29. syyskuuta | 8:35 | SS 1 | Pulperia 1 | 19,77 km |  Ott Tänak |  Martin Järveoja | Ford Puma Rally1 | 10.16,8 |  Ott Tänak |
| 29. syyskuuta | 9:33 | SS 2 | Rere 1 | 13,34 km |  Elfyn Evans |  Scott Martin | Toyota GR Yaris Rally1 | 6.52,9 |  Elfyn Evans |
| 29. syyskuuta | 10:27 | SS 3 | Rio Claro 1 | 23,32 km |  Elfyn Evans |  Scott Martin | Toyota GR Yaris Rally1 | 12.32,0 |  Elfyn Evans |
| 29. syyskuuta | 14:42 | SS 4 | Pulperia 2 | 19,77 km |  Teemu Suninen |  Mikko Markkula | Hyundai i20 N Rally1 | 9.58,7 |  Teemu Suninen |
| 29. syyskuuta | 15:40 | SS 5 | Rere 2 | 13,34 km |  Ott Tänak |  Martin Järveoja | Ford Puma Rally1 | 6.39,8 |  Ott Tänak |
| 29. syyskuuta | 16:34 | SS 6 | Rio Claro 2 | 23,32 km |  Ott Tänak |  Martin Järveoja | Ford Puma Rally1 | 12.12,2 |  Ott Tänak |
| 30. syyskuuta | 7:57 | SS 7 | Chivilingo 1 | 27.23 km |  Kalle Rovanperä |  Jonne Halttunen | Toyota GR Yaris Rally1 | 17.20,7 |  Ott Tänak |
| 30. syyskuuta | 9:01 | SS 8 | Rio Lia 1 | 21.09 km |  Ott Tänak |  Martin Järveoja | Ford Puma Rally1 | 13.59,0 |  Ott Tänak |
| 30. syyskuuta | 10:05 | SS 9 | Maria de las Cruces 1 | 28,72 km |  Ott Tänak |  Martin Järveoja | Ford Puma Rally1 | 17.40,9 |  Ott Tänak |
| 30. syyskuuta | 14:57 | SS 10 | Chivilingo 2 | 27,23 km |  Kalle Rovanperä |  Jonne Halttunen | Toyota GR Yaris Rally1 | 17.07,5 |  Ott Tänak |
| 30. syyskuuta | 16:01 | SS 11 | Rio Lia 2 | 21,09 km |  Ott Tänak |  Martin Järveoja | Ford Puma Rally1 | 13.47,8 |  Ott Tänak |
| 30. syyskuuta | 17:05 | SS 12 | Maria de las Cruces 2 | 28,72 km |  Ott Tänak |  Martin Järveoja | Ford Puma Rally1 | 17.20,5 |  Ott Tänak |
| 1. lokakuuta | 8:07 | SS 13 | Las Pataguas 1 | 13,20 km |  Thierry Neuville |  Martijn Wydaeghe | Hyundai i20 N Rally1 | 7.43,4 |  Ott Tänak |
| 1. lokakuuta | 9:05 | SS 14 | El Poñen 1 | 13,86 km |  Thierry Neuville |  Martijn Wydaeghe | Hyundai i20 N Rally1 | 7.22,9 |  Ott Tänak |
| 1. lokakuuta | 11:40 | SS 15 | Las Pataguas 2 | 13,20 km |  Thierry Neuville |  Martijn Wydaeghe | Hyundai i20 N Rally1 | 7.33,0 |  Ott Tänak |
| 1. lokakuuta | 13:15 | SS 16 | El Poñen 2 Power Stage | 13,86 km |  Kalle Rovanperä |  Jonne Halttunen | Toyota GR Yaris Rally1 | 7.06,7 |  Ott Tänak |
Lähde:
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Ott Tänak |  Martin Järveoja | Ford Puma Rally1 | M-Sport Ford WRT | 3:06.38,1 | 0.0 | WRC |
| 2. |  Thierry Neuville |  Martijn Wydaeghe | Hyundai i20 N Rally1 | Hyundai Shell Mobis WRT | 3:07.20,2 | +42,1 | WRC |
| 3. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT | 3:07.45,0 | +1.06,9 | WRC |
| 4. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 3:08.49,1 | +2.11,0 | WRC |
| 5. |  Takamoto Katsuta |  Aaron Johnston | Toyota GR Yaris Rally1 | Toyota Gazoo Racing WRT | 3:11.19,6 | +4.41,5 | WRC |
| 6. |  Oliver Solberg |  Elliott Edmondson | Škoda Fabia RS Rally2 | Oliver Solberg | 3:14.56,6 | +8.18,5 | WRC2 |
| 7. |  Gus Greensmith |  Jonas Andersson | Škoda Fabia RS Rally2 | Toksport WRT | 3:15.22,4 | +8.44,3 | WRC2 |
| 8. |  Sami Pajari |  Enni Mälkönen | Škoda Fabia RS Rally2 | Toksport WRT 2 | 3:15.58,7 | +9.20,6 | WRC2 |
| 9. |  Yohan Rossel |  Arnaud Dunand | Citroën C3 Rally2 | PH Sport | 3:16.32,0 | +9.53,9 | WRC2 |
| 10. | Nikolai Grjazin | Konstantin Aleksandrov | Škoda Fabia RS Rally2 | Toksport WRT 2 | 3:16.46,3 | +10.08,2 | WRC2 |
Lähde: